wickkiey/tamil-wikipedia-chunked huggingface dataset:
# கொச்சிக் கோட்டை

## அறிவியல் கோட்பாடு

கி. மு. காலத்தில், இன்று கேரளம் என்று அழைக்கப்படும் பகுதி சதுப்புநிலக் காடுகளால் சூழப்பட்டிருந்தது. கடல் மட்ட உயர்வால், புல் மற்றும் மணல் கொண்ட கரைகள் உருவாயின. அதுவே இன்று நாம் காணும் கேரளக் கடற்கரைப் பகுதிகளின் வடிவத்தை உருவாக்கியது. கொச்சி என்ற பெயரின் தோற்றம் மலையாளச் சொல்லான கொச்சு ஆழி என்பதிலிருந்து வந்தது என்று கருதப்படுகிறது; அதற்கு 'சிறிய குளம்' என்பது பொருளாகும். மட்டாஞ்சேரி என்பது பழமையான வரலாற்று சிறப்பு மிக்கதான கொச்சியின் நரம்பு மண்டலம் போன்ற நகரமாகும். இது பழைய மலையாளத்தின் *மாடன்-சேரி* என்பதிலிருந்து வந்தது. *சேரி* என்றால் நகரம் என்று பொருள். *மாட்* அல்லது மாடு என்பது கொச்சின் அரசரின் பழைய அரச கோட்டையின் முத்திரையாகும். அவர் கி. பி. 1341-இல் ஏற்பட்ட ஒரு மாபெரும் ஆழிப்பேரலையால் கொடுங்கல்லூர் அல்லது முசிறி துறைமுகத்தின் வீழ்ச்சிக்குப் பிறகு மட்டஞ்சேரியில் தனது அரண்மனையைக் கட்டினார். பெரும்படப்பு ஸ்வரூபம் எனப்படும் அரசரின் கோட்டையும் அரண்மனையும் கல்வதி ஆற்றின் கரையிலிருந்தது. கோழிக்கோடு சாமுத்திரி மன்னருக்கும் மேற்கத்தியக் காலனித்துவப் படைகளுக்கும் இடையே அடிக்கடி நடந்த போர்கள் காரணமாக, அரசர் இந்த இடத்தை விட்டு திருப்பூணித்துறைக்குச் சென்றார். அரசர் வைணவ சமயத்தைப் பின்பற்றுபவராக இருந்தார். பசு அல்லது *மாடு* அவரது சின்னமாக இருந்தது.
# கொச்சிக் கோட்டை

## இணைப்பு

எர்ணாகுளத்தில் இருந்து சாலை மற்றும் நீர் வழிகள் மூலமாக கொச்சிக் கோட்டையை அடையலாம். தனியார் பேருந்துகளும் அரசுப் போக்குவரத்து கழகப் பேருந்துகளும் நகரின் பல்வேறு பகுதிகளிலிருந்து கொச்சிக் கோட்டைக்குச் செல்கின்றன. சுற்றுலாப் பயணிகள் அதிக அளவில் வருகை தருவதால், இந்த வழித்தடத்தில் அரசு சார்பில் தாழ்தள வால்வோ பேருந்துகள் அறிமுகப்படுத்தப்பட்டுள்ளன. கொச்சின் பன்னாட்டு வானூர்தி நிலையம் (CIAL), வைட்டிலா மொபிலிட்டி ஹப் மற்றும் காக்க நாடு தகவல் தொழில்நுட்பப் பூங்கா போன்ற பிரபலமான வழித்தடங்களில் இத்தகைய பேருந்துகள் பயன்பாட்டில் உள்ளன.
# கொச்சிக் கோட்டை

## வரலாறு

கோழிக்கோடு துறைமுகம், இடைக்கால கேரளக் கடற்கரையில் சிறந்த பொருளாதார மற்றும் அரசியல் மையமாக இருந்தது. அதே நேரத்தில் கண்ணூர், கொல்லம், கொச்சி ஆகியவை வணிக ரீதியாக முக்கியமான இரண்டாம் நிலை துறைமுகங்களாக இருந்தன. அங்கு உலகின் பல்வேறு பகுதிகளிலிருந்து வணிகர்கள் கூடினர். கொச்சிக் கோட்டை என்பது காலனித்துவத்திற்கு முந்தைய கேரளத்திலிருந்த கொச்சி இராச்சியத்தில் ஒரு மீன்பிடி கிராமமாக இருந்தது. போர்த்துகீசியர்கள் 1498-ஆம் ஆண்டில் காப்பாடு கோழிக்கோடு வந்தடைந்தனர், இதன் மூலம் ஐரோப்பாவிலிருந்து இந்தியத் துணைக்கண்டத்திற்கு நேரடி கடல் வழி பாதை கண்டறியப்பட்டது. கோழிக்கோட்டின் சாமூத்திரியின் படைகளுடன் போரிட அபோன்சோ டி அல்புகெர்க்கேயின் படைகள் கொச்சி அரசருக்கு உதவியதை அடுத்து, 1503-இல் கொச்சி அரசரால் போர்த்துக்கேயர்களுக்கு கொச்சிக் கோட்டை என்று அழைக்கப்படும் பிரதேசம் வழங்கப்பட்டது. அவர்கள் தங்கள் வணிக நலன்களைப் பாதுகாப்பதற்காக நீர்முனைக்கு அருகே இமானுவேல் கோட்டையைக் கட்ட அரசர் அனுமதி வழங்கினார். கொச்சிக் கோட்டை என்ற பெயரின் முதல் பகுதி டச்சுக்காரர்களால் அழிக்கப்பட்ட இந்தக் கோட்டையிலிருந்து வந்தது. போர்த்துக்கேயர்கள், கோட்டைக்குப் பின்னால் மரத்தால் கட்டப்பட்ட தேவாலயம் உட்பட தங்கள் குடியிருப்புகளைக் கட்டினர். 1516-ஆம் ஆண்டில் அவை நிரந்தரமான கட்டடங்களாக மீண்டும் கட்டப்பட்டன. அத்தேவாலயம் இன்று புனித பிரான்சிசு தேவாலயம் என்று அழைக்கப்படுகிறது. கொச்சிக் கோட்டை 160 ஆண்டுகள் போர்த்துக்கேய வசம் இருந்தது. 1683-இல் டச்சுக்காரர்கள் போர்த்துக்கேயர்களிடமிருந்து இப்பிரதேசத்தைக் கைப்பற்றினர்; குறிப்பாகக் கத்தோலிக்கத் துறவு மடங்கள் உட்பட பல போர்த்துக்கேய கல்வி நிறுவனங்களை அழித்தனர். 1795-ஆம் ஆண்டு வரை டச்சுக்காரர்கள் கொச்சிக் கோட்டையை 112 ஆண்டுகள் தங்கள் வசம் வைத்திருந்தனர். அதன் பிறகு டச்சுக்காரர்களைத் தோற்கடித்து, ஆங்கிலேயர்கள் தங்கள் கட்டுப்பாட்டுக்கு இப்பிரதேசத்தைக் கொண்டுவந்தனர். 1947-இல் இந்திய விடுதலைக்குப் பிறகு கொச்சிக் கோட்டையில் வெளிநாட்டவரின் ஆதிக்கம் முடிவுக்கு வந்தது.
புதைக்கப்பட்ட புனித பிரான்சிசு தேவாலயம்]]
கோட்டைக் கொச்சி]]  
காலனித்துவ காலங்களில் போர்த்துக்கேயர்கள், டச்சுக்காரர்கள், ஆங்கிலேயர்கள் போன்றோர்களால் கட்டப்பட்ட பழைய வீடுகள் கொச்சிக் கோட்டையின் தெருக்களில் வரிசையாக உள்ளன. புனித பிரான்சிசு தேவாலயம் 1503-இல் போர்த்துக்கேயர்களால், கத்தோலிக்க தேவாலயமாகக் கட்டப்பட்டது. வாஸ்கோ ட காமா ஒரு காலத்தில் இந்த தேவாலயத்தில் அடக்கம் செய்யப்பட்டார். இது இப்போது தென்னிந்தியத் திருச்சபையின் கீழ் வருகிறது. இது தேசிய நினைவுச்சின்னங்களில் ஒன்றாகும். கொச்சின் கத்தோலிக்க மறைமாவட்டம் 1558-ஆம் ஆண்டில் போர்த்துக்கேய ஆதரவின் கீழ் கொச்சிக் கோட்டையில் அதன் தலைமையகத்துடன் அமைக்கப்பட்டது. 16-ஆம் நூற்றாண்டில் போர்த்துக்கேயர்களால் கட்டப்பட்ட திருச்சிலுவை மறைமாவட்டப் பெருங்கோயில் ஆங்கிலேயர்களால் அழிக்கப்பட்டு 19-ஆம் நூற்றாண்டின் இறுதியில் மீண்டும் கட்டப்பட்டது. அந்தக் காலக்கட்டத்திலிருந்து பழைய துறைமுக இல்லம் போன்ற பிற குடியிருப்புக் கட்டிடங்களும் விடுதிகளும் உள்ளன. அவற்றில் சில அண்மையக் காலத்தில் புதுப்பிக்கப்பட்டுள்ளன. 14-ஆம் நூற்றாண்டின் முற்பகுதியில் சீன வணிகர்களால் அறிமுகப்படுத்தப்பட்டதாக நம்பப்படும் நீர்முனையில் உள்ள காலனித்துவ காலத்துக்கு முந்தைய சீன வலைகளின் தொடர் வரிசை, பொதுமக்கள் மற்றும் பார்வையாளர்களிடையே மிகுதியான ஆர்வத்தை ஏற்படுத்தும் முக்கிய அம்சமாகும்.
# கொச்சிக் கோட்டை

## வரலாறு

### முதல் ஆதாரங்கள்

பொது சகாப்தத்தின் தொடக்கத்திலிருந்து, அரபு, சீன வணிகர்கள் கொச்சி பகுதியிலிருந்து மசாலாப் பொருட்களை, குறிப்பாக மிளகு, இலவங்கப்பட்டை, ஏலக்காய், கிராம்பு, சந்தன மரம் போன்றவற்றை வாங்கினர். இந்த மதிப்புமிக்க பொருட்களின் சாகுபடி, வர்த்தகம் போன்றவை பிராந்தியத்தின் வரலாற்றை வடிவமைத்தன. இன்றும் கொச்சி மசாலா ஏற்றுமதியின் முக்கிய மையமாக உள்ளது. அரபு வணிகர்கள் இந்த மசாலாப் பொருட்களைப் பற்றி முதலில் அறிந்தனர். மேலும் அவர்கள் அந்தப் பொருட்களை ஐரோப்பாவிற்குக் கொண்டு சென்றனர். பல நூற்றாண்டுகளுக்குப் பிறகு, அவர்களைத் தொடர்ந்து போர்த்துகீசியர்கள் வந்தனர். பின்னர் டச்சுக்காரர்களும், பின்னர் ஆங்கிலேயர்களும் வந்தனர்.
# கொச்சிக் கோட்டை

## வரலாறு

### சுமார் கி. பி. 600

மலபார் கடற்கரையைப் பற்றிய எழுதப்பட்ட ஆவணங்கள், இப்பகுதியில் இந்துக்கள், கிறித்தவர்கள், யூத சிறுபான்மையினர் இருந்ததைக் காட்டுகின்றன.
# கொச்சிக் கோட்டை

## வரலாறு

### சுமார் கி. பி. 1341

கொடுங்கல்லூர் துறைமுகம் அழியக் காரணமான வெள்ளம் கொச்சி இயற்கைத் துறைமுகத்தை உருவாக்கியது. அதன்பிறகு, இந்த நகரம் இந்தியாவின் மேற்குக் கடற்கரையில் உள்ள முக்கியமான துறைமுகங்களில் ஒன்றாக வளர்ந்தது. இது சீனா மற்றும் மத்திய கிழக்கு நாடுகளுடன் மசாலா வர்த்தகத்தில் கவனம் செலுத்தியது.
# கொச்சிக் கோட்டை

## வரலாறு

### சுமார் 1500

இந்தக் காலகட்டத்தில், கோழிக்கோடு சாமுத்திரி மன்னரின் ஆட்சியின் கீழும், கொச்சி, கொச்சி மன்னரின் கீழும் ஆளப்பட்டது. மலபார் கடற்கரையில் முதல் போர்த்துகீச கப்பல்கள் வந்த காலம் இதுவே; கோழிக்கோட்டில் வாஸ்கோ ட காமாவும், கொச்சியில் பெட்ரோ அல்வாரெஸ் கப்ராலும் நங்கூரம் பாய்ச்சினர். கொச்சி மன்னர், கோழிக்கோடு சாமூத்திரி மன்னரால் தாங்கள் அச்சுறுத்தலுக்கு உள்ளாவதாக உணர்ந்தார். மேலும், அவர் கோழிக்கோடு போன்ற அண்டை மன்னரிடமிருந்து தங்களைப் பாதுகாக்க போர்த்துகீசியர்கள் உதவுவார்கள் என்று நம்பினார். இதனால் மகாராஜா, போர்த்துகீசியர்களை வரவேற்றார், அவர்கள் கொச்சியில் தங்கள் முதல் வர்த்தக மையத்தை நிறுவினர். இருப்பினும், கொச்சி மகாராஜா போகப் போகத் தனது அதிகாரத்தை பெருமளவில் இழந்தார். மேலும் கொச்சி, இந்தியாவின் முதல் ஐரோப்பிய காலனியாக மாறியது. போர்த்துகீசியர்கள் கேரளத்தில் வாழும் சிறிய யூத சமூகத்தின் மீது சமய ரீதியிலான அழுத்தம் கொடுத்தனர்; மேலும் நெஸ்டோரியக் கொள்கையைக் கடைப்பிடித்த அவர்கள் சிரியன் கிறித்தவர்களுக்கு கூட அழுத்தம் கொடுத்தனர். போர்த்துகீசியர்கள், சிரியன் கிறித்தவத் தேவாலயத்தை லத்தீன் திருச்சபையுடன் இணைக்க முயன்றனர். பெரும்பாலான சிரியன் கிறித்தவர்கள், கிழக்கின் பல்வேறு தேவாலயங்களுடன் தொடர்புடையவர்கள். மேலும் போப் மற்றும் லத்தீன் திருச்சபையின் அதிகாரத்தை நிராகரித்ததால் இது மோதலை உருவாக்கியது. பிரான்சிஸ் சேவியர் பல ஆயிரம் பேருக்கு ஞானஸ்நானம் கொடுத்தார். இது கொச்சியில் கத்தோலிக்க மக்களின் எண்ணிக்கையை அதிகரித்தது.
# கொச்சிக் கோட்டை

## வரலாறு

### சுமார் 1663

கொச்சி அரச குடும்பத்தால் பதவி நீக்கம் செய்யப்பட்ட இளவரசர் மற்றும் கொச்சியின் பரம்பரை தலைமை அமைச்சரான பாலியத் அச்சனின் அழைப்பின் பேரில், டச்சுக்காரர்கள் கொச்சிக்கு வந்து 1663-இல் கொச்சியைக் கைப்பற்றினர். அதன் பிறகு இந்த நகரம் டச்சு மலபாரின் தலைநகரமாக மாறியது. மேலும் டச்சு கிழக்கிந்திய கம்பெனியின் உலகளாவிய வர்த்தக வலையமைப்போடு இணைந்தது. கொச்சியிலிருந்த பல கத்தோலிக்கக் கல்வி நிறுவனங்களையும் டச்சுக்காரர்கள் அழித்தனர்.
# கொச்சிக் கோட்டை

## வரலாறு

### சுமார் 1760

பிராந்திய சக்திகளுக்கு இடையிலான பிரச்சனைகளால் கொச்சிக்கு அமைதியற்ற காலங்கள் வந்தன. கொச்சி ஐதர் அலியால் அழிக்கப்பட்டது; பின்னர் அவரது மகன் திப்பு சுல்தானால் அழிக்கப்பட்டது. திப்பு சுல்தான் இந்த நகரத்தை, தற்காலிகமாக மைசூர் இராச்சியத்திற்குக் கீழ்ப்படுத்தினார்.
# கொச்சிக் கோட்டை

## வரலாறு

### சுமார் 1790

இந்தக் காலகட்டத்தில் கொச்சி, ஆங்கிலேயர்களின் ஆதிக்கத்தின் கீழ் வந்தது. 1814-ஆம் ஆண்டில், கொச்சி மதராஸ் மாகாணத்தின் ஒரு பகுதியாக மாறியது, பிரித்தானிய இந்தியப் பேரரசின் ஒரு பகுதியாக மாறியது. ஆங்கிலேயர்கள் 20-ஆம் நூற்றாண்டு வரை நாட்டை வடிவமைத்தனர். கொச்சி எப்போதும் ஒரு முக்கியமான துறைமுகமாகவும், வணிக மையமாகவும் இருந்து வருகிறது.
# கொச்சிக் கோட்டை

## வரலாறு

### 1860 வாக்கில்

பிரித்தானிய இந்தியப் பேரரசின் 1865-ஆம் வருடத்திய மதராஸ் சட்டம் 10-இன் படி (நகரங்களை மேம்படுத்துவதற்கான திருத்தம் 1850), 1866-ஆம் ஆண்டு நவம்பர் முதல் நாளன்று கொச்சிக் கோட்டை நகராட்சியாக உருவாக்கப்பட்டது. அப்போது கோழிக்கோடு, கண்ணூர், தலச்சேரி பாலக்காடு நகராட்சிகள், மலபார் மாவட்டத்தின் ஒரு பகுதியாக, நவீன கேரள மாநிலத்தின் முதல் நவீன நகராட்சிகளாக மாற்றப்பட்டன.
# கொச்சிக் கோட்டை

## முக்கிய சுற்றுலா இடங்கள்

கோயில்]]  
- கொச்சி கொண்டாட்டம் நடைபெறும் இடம்
- இந்தோ-போர்த்துகீசிய அருங்காட்சியகம்
- சீன வலை
- கொச்சிக் கோட்டை கடற்கரை
- டச்சு கல்லறைகள்
- தெற்கு கடற்படை கட்டளை கடல்சார் அருங்காட்சியகம்
- கொச்சி திருமலை தேவஸ்வம்
- கோபாலகிருஷ்ண தேவஸ்வம் கோவில் (கேரளத்தில் உள்ள ஒரே தெய்வத்ன பிராமணர் கோயில்)
- கூனன் குரிஷ் தேவாலயம், மட்டஞ்சேரி (குரியாசந்தே நடை என்றும் அழைக்கப்படுகிறது/ കുരിശിന്റെ നട / പ്രാന്തൻ കുരിയച്ഛന്റെ നട) இது கூனன் குறிச்சு சபதம் மேற்கொள்ளபட்ட நடந்த தேவாலயம்
- புனித பிரான்சிசு தேவாலயம், கொச்சி
- திருச்சிலுவை மறைமாவட்டப் பெருங்கோவில் (கொச்சி)
- ஆயர் இல்லம்
- இமானுவேல் கோட்டை
- பரதேசி யூத தொழுகைக் கூடம்
- மட்டஞ்சேரி அரண்மனை அருங்காட்சியகம், கொச்சி
- சைனக் கோயில்
- நம்பிக்கை அன்னை தேவாலயம்
- கொச்சி-முசிறி பைனாலே
- ஜனார்த்தனர் கோவில்
# முண்மூலிகைத் துணைக்குடும்பம்

**Scientific classification <span></span>**  
| Tribes |  |
| --- | --- |
| Kingdom: | Plantae |
| *Clade*: | Tracheophytes |
| *Clade*: | Angiosperms |
| *Clade*: | Eudicots |
| *Clade*: | Asterids |
| Order: | Lamiales |
| Family: | Acanthaceae |
| Subfamily: | Acanthoideae  
<small>Eaton, 1836</small> |
| Type genus |  |
| *Acanthus*  
<div></div> |  |
| See text | } |
**முண்மூலிகைத் துணைக்குடும்பம்** (தாவரவியல் பெயர்: *Acanthoideae*) என்பது முண்மூலிகைக் குடும்பத் தாவரங்களின் துணைக் குடும்பமாகும். இதில் ஆறு இனக்குழு (உயிரியல்)|இனக்குழுக்கள் உள்ளன. ஒவ்வொரு இனக்குழுவிலும், பேரினங்கள் வகைப்படுத்தப்பட்டுள்ளன.
# முண்மூலிகைத் துணைக்குடும்பம்

## இனக்குழுக்களின் பேரினங்கள்

இதன் எட்டு <small>(*Acantheae, Andrographideae, Barlerieae, Justicieae, Neuracantheae, Physacantheae, Ruellieae, Whitfieldieae*)</small> இனக்குழுக்கள் உள்ளன:
# முண்மூலிகைத் துணைக்குடும்பம்

## இனக்குழுக்களின் பேரினங்கள்

### அகாந்தியே

- அகாந்தியே <small>(Acantheae)</small> என்ற இனக்குழுவில், இரண்டு துணை இனக்குழுக்கள் உள்ளன.
- துணை இனக்குழுக்கள் : Acanthinae , Aphelandrinae.
- ஒவ்வொரு துணை இனக்குழுவின் கீழும் **பேரினங்கள்** வகைப்படுத்தப் பட்டுள்ளன. இதன் பேரினங்கள் கீழே தரப்பட்டுள்ளன.
- **Acanthinae** பேரினங்கள் : *Acanthopsis – Acanthus – Blepharis – Crossandra – Crossandrella – Cynarospermum – Sclerochiton – Streptosiphon – Xantheranthemum*
- **Acanthopsis** பேரினங்கள் : *Aphelandra – Cuenotia – Cyphacanthus – Encephalosphaera – Holographis – Neriacanthus – Orophochilus – Rhombochlamys – Salpixantha – Stenandriopsis – Stenandrium*
# முண்மூலிகைத் துணைக்குடும்பம்

## இனக்குழுக்களின் பேரினங்கள்

### ஆன்ட்ரோகிராஃபிடே

- ஆன்ட்ரோகிராஃபிடே <small>(Andrographideae)</small> இனக்குழுவின் பேரினங்கள் கீழே தரப்பட்டுள்ளன.
- **பேரினங்கள்**: *Andrographis – Diotacanthus – Graphandra – Gymnostachyum – Haplanthodes – Haplanthus – Phlogacanthus – Sphinctacanthus*
# முண்மூலிகைத் துணைக்குடும்பம்

## இனக்குழுக்களின் பேரினங்கள்

### பார்லேரியே

- பார்லேரியே <small>(Barlerieae)</small> இனக்குழுவின் பேரினங்கள் கீழே தரப்பட்டுள்ளன.
- **பேரினங்கள்**: *Barleria – Barleriola – Borneacanthus – Boutonia – Chroesthes – Crabbea – Hulemacanthus – Lasiocladus – Lepidagathis – Pericalypta – Podorungia – Schaueriopsis*
| பேரினங்கள் | இனங்கள் |
| --- | --- |
| பார்லேரியா (Barleria) |  |
| ஆய்வுகளில் பயனாகும் பேரினம் | } |
# இலக்கன் சிங் யாதவ்

**இலக்கன் சிங் யாதவ்** (*Lakhan Singh Yadav*) என்பவர் இந்திய அரசியல்வாதியும் இந்தியத் தேசிய காங்கிரசின் உறுப்பினரும் ஆவார். இவர் கால்நடை பராமரிப்பு மற்றும் மீனவர் நலத்துறை அமைச்சகத்தின் முன்னாள் அமைச்சர் ஆவார்.
# இலக்கன் சிங் யாதவ்

## அரசியல் வாழ்க்கை

யாதவ் தனது ஆரம்பக்கால அரசியல் வாழ்க்கையைப் பகுஜன் சமாஜ் கட்சியுடன் இணைந்து தொடங்கினார். 1990-இல் கிர்ட் சட்டமன்றத் தொகுதியில் முதல் முறையாகப் போட்டியிட்டு மூன்றாவது இடத்தைப் பிடித்தார்.  
பின்னர், மீண்டும் 1993-இல் கிர்டிலிருந்து பகுஜன் சமாஜ் கட்சி வேட்பாளராகப் போட்டியிட்டு பலேந்து சுக்லாவிடம் தோல்வியடைந்தார். 1998ஆம் ஆண்டு நடைபெற்ற சட்டமன்றத் தேர்தலில் அன்றைய அமைச்சர் பலேந்து சுக்லாவை தோற்கடித்து வெற்றி பெற்று சட்டமன்ற உறுப்பினர் ஆனார். மத்தியப் பிரதேசத்தின் அப்போதைய முதல்வராக இருந்த திக்விஜய சிங்கின் ஆதரவின் கீழ் இந்தியத் தேசிய காங்கிரசில் இணைந்தார்.  
இவர் 2003 சட்டமன்றத் தேர்தலில் கிரிட் தொகுதியில் காங்கிரசு சார்பில் போட்டியிட்டார். ஆனால் பாஜகவின் பிரிஜேந்திர திவாரியிடம் தோல்வியடைந்தார்.  
2008-இல் புதிதாக உருவாக்கப்பட்ட பிதர்வார் சட்டமன்றத் தொகுதியில் காங்கிரசு சார்பில் போட்டியிட்டு பாஜக வேட்பாளர் பிரிஜேந்திர திவாரியை 10,000 வாக்குகள் வித்தியாசத்தில் தோற்கடித்தார்.  
2013 சட்டமன்றத் தேர்தலில் பாஜக மூத்த தலைவரும், அமைச்சருமான அனூப் மிசுராவை 6000 வாக்குகள் வித்தியாசத்தில் தோற்கடித்தார்.  
2018 சட்டமன்றத் தேர்தலில் மூத்த பாஜக தலைவரும் முன்னாள் அமைச்சரும் மொரீனாவின் அப்போதைய சட்டமன்ற உறுப்பினரான சிறீ அனூப் மிசுராவை 12000 வாக்குகள் வித்தியாசத்தில் மீண்டும் மீண்டும் தோற்கடித்தார்.  
2018ஆம் ஆண்டில், மத்தியப் பிரதேசத்தில் காங்கிரசு கட்சி ஆட்சியை அமைத்தது. இதன் அமைச்சரவையில் யாதவ் கால்நடை பராமரிப்பு மற்றும் மீனவர் நல அமைச்சகத்தில் அமைச்சராக நியமிக்கப்பட்டார்.
# இலக்கன் சிங் யாதவ்

## அரசியல் பார்வைகள்

யாதவ் காங்கிரசு கட்சியின் சித்தாந்தத்தை ஆதரிப்பவர்; 1999 முதல் மத்தியப்பிரதேச காங்கிரசு கட்சியின் உறுப்பினராக உள்ளார்.
# இலக்கன் சிங் யாதவ்

## தனிப்பட்ட வாழ்க்கை

யாதவ் சாரதா சிங் யாதவை மணந்தார்.
# இலக்கன் சிங் யாதவ்

## மேலும் பார்க்கவும்

- மத்திய பிரதேச சட்டமன்றம்
# மாநில தேர்தல் ஆணையம் (இந்தியா)

**மாநில தேர்தல் ஆணையம்** (*State election commission*) என்பது சுதந்திரமான, நியாயமான மற்றும் நடுநிலையான முறையில் தேர்தல்கள் நடத்தப்படுவதை உறுதி செய்வதற்காக இந்தியாவின் மாநிலங்கள் மற்றும் ஒன்றிய பகுதிகளில் செயல்படும் தன்னாட்சி பெற்ற அரசியலமைப்பு அமைப்பு ஆகும். இந்திய அரசியலமைப்பு சட்டப்பிரிவு 324-இன் படி தேர்தல் ஆணையத்தின் அதிகாரங்களை இது பாதுகாக்கிறது. இந்தியாவில் உள்ள மாநில தேர்தல் ஆணையம், ஊராட்சி, நகராட்சிகள், மாநகராட்சிகள் போன்ற நகர்ப்புற உள்ளாட்சி அமைப்புகளுக்கான தேர்தல்கள் மற்றும் இந்தியத் தேர்தல் ஆணையத்தால் குறிப்பிடப்பட்ட பிற தேர்தல்களுக்குப் பொறுப்பாகும். மாநில தேர்தல் ஆணைய அமைப்பு மாநில ஆளுநரால் நியமிக்கப்படுகிறது.
# மாநில தேர்தல் ஆணையம் (இந்தியா)

## வரலாறும் நிர்வாகமும்

அந்தந்த மாநிலங்களுக்கான இந்தியாவில் உள்ள மாநில தேர்தல் ஆணையம் இந்தியத் தேர்தல் ஆணையத்தின் அதிகாரங்களின்படி உருவாக்கப்பட்டது. இது 1950ஆம் ஆண்டு மாநில அளவிலான தேர்தல்களை மேற்பார்வையிட உருவாக்கப்பட்ட அமைப்பாகும். மாநில தேர்தல் ஆணையர் குடியரசுத் தலைவரால் நியமிக்கப்படுகிறார். இப்பதவியின் சுயாட்சியை உறுதி செய்வதற்காக, உயர் நீதிமன்ற நீதிபதிக்குக் குறிப்பிடப்பட்ட அடிப்படைகள் மற்றும் முறைகளைத் தவிர, மாநிலத் தேர்தல் ஆணையரைப் பதவியிலிருந்து நீக்க முடியாது.
# மாநில தேர்தல் ஆணையம் (இந்தியா)

## பொறுப்புகள்

இந்தியாவில் உள்ள மாநில தேர்தல் ஆணையம் பின்வருவனவற்றிற்குப் பொறுப்பாகும்:  
- மாநிலத்தில் உள்ள மாநகராட்சிகளுக்குத் தேர்தல் நடத்துதல்.
- மாநிலத்தில் உள்ள ஊராட்சிகளுக்கான தேர்தலை நடத்துதல்.
- உள்ளாட்சித் தேர்தல்களில் நடத்தை விதிகள் அமல்படுத்தல்.
- புதிய சேர்த்தல்களுடன் வாக்காளர் பட்டியல்களைப் புதுப்பித்தல்.
- வாக்காளர் பட்டியலில் ஏதேனும் பிழைகள் இருந்தால், அவற்றை அகற்றுதல்.
# மாநில தேர்தல் ஆணையம் (இந்தியா)

## கட்டமைப்பு

மாநிலத் தேர்தல் ஆணையமானது தலைமைத் தேர்தல் அதிகாரி
# மாநில தேர்தல் ஆணையம் (இந்தியா)

## அரசியலமைப்பு தேவைகள்

73 மற்றும் 74 ஆவது அறிவிப்புடன் அரசியலமைப்பு திருத்தத்திற்குப் பிறகு மாநில தேர்தல் ஆணையம் உருவாக்கப்பட்டது. அரசியலமைப்பின் 243கே விதியின்படி மாநில தேர்தல் ஆணையங்கள் உருவாக்கப்பட்டன. இது சட்டப்பிரிவு 324ன் படி இந்தியத் தேர்தல் ஆணையத்தை அமைப்பது போல ஆகும்.
# மாநில தேர்தல் ஆணையம் (இந்தியா)

## மாநில தேர்தல் ஆணையங்களின் பட்டியல்

இந்தியாவில் உள்ள ஒவ்வொரு மாநிலம் மற்றும் ஒன்றிய பிரதேசத்திற்கான தேர்தல் ஆணையங்களின் பட்டியல் பின்வருமாறு:
| ஆந்திரப் பிரதேசம் | ஆந்திரப் பிரதேச தேர்தல் ஆணையம் |
| --- | --- |
| அருணாச்சலப் பிரதேசம் | அருணாச்சல பிரதேச மாநில தேர்தல் ஆணையம் |
| அசாம் | அசாம் மாநில தேர்தல் ஆணையம் |
| பீகார் | பீகார் மாநில தேர்தல் ஆணையம் |
| சத்தீசுகர் | சத்தீசுகர் மாநில தேர்தல் ஆணையம் |
| தில்லி | தில்லி மாநில தேர்தல் ஆணையம் |
| கோவா | கோவா மாநில தேர்தல் ஆணையம் |
| குசராத்து | குசராத்து மாநில தேர்தல் ஆணையம் |
| அரியானா | அரியானா மாநில தேர்தல் ஆணையம் |
| இமாச்சலப் பிரதேசம் | இமாச்சலப் பிரதேச மாநில தேர்தல் ஆணையம் |
| சம்மு காசுமீர் | சம்மு காசுமீர் மாநில தேர்தல் ஆணையம் |
| சார்க்கண்ட் | சார்கண்ட்டு மாநில தேர்தல் ஆணையம் |
| கருநாடகம் | கருநாடக மாநில தேர்தல் ஆணையம் |
| கேரளம் | கேரள மாநில தேர்தல் ஆணையம் |
| மத்தியப் பிரதேசம் | மத்தியப் பிரதேச மாநில தேர்தல் ஆணையம் |
| மகாராட்டிரம் | மகாராட்டிரா மாநில தேர்தல் ஆணையம் |
| மணிப்பூர் | மணிப்பூர் மாநில தேர்தல் ஆணையம் |
| மேகாலயா | மேகாலயா மாநில தேர்தல் ஆணையம் |
| மிசோரம் | மிசோரம் மாநில தேர்தல் ஆணையம் |
| நாகாலாந்து | நாகாலாந்து மாநில தேர்தல் ஆணையம் |
| ஒடிசா | ஒடிசா மாநில தேர்தல் ஆணையம் |
| பஞ்சாப் | பஞ்சாப் மாநில தேர்தல் ஆணையம் |
| புதுச்சேரி | புதுச்சேரி தேர்தல் ஆணையம் |
| இராசத்தான் | ராஜஸ்தான் மாநில தேர்தல் ஆணையம் |
| சிக்கிம் | சிக்கிம் மாநில தேர்தல் ஆணையம் |
| தமிழ்நாடு | தமிழ்நாடு மாநிலத் தேர்தல் ஆணையம் |
| தெலங்காணா | தெலங்காணா மாநில தேர்தல் ஆணையம் |
| திரிபுரா | திரிபுரா மாநில தேர்தல் ஆணையம் |
| உத்தரப்பிரதேசம் | உத்தரப்பிரதேச மாநில தேர்தல் ஆணையம் |
| உத்தராகண்டம் | உத்தரகாண்ட் மாநில தேர்தல் ஆணையம் |
| மேற்கு வங்காளம் | மேற்கு வங்க மாநில தேர்தல் ஆணையம் |
# மாநில தேர்தல் ஆணையம் (இந்தியா)

## மேலும் பார்க்கவும்

- இந்திய தேர்தல் ஆணையம்
# மகேசுவர் சட்டமன்றத் தொகுதி

**மகேசுவர் சட்டமன்றத் தொகுதி** (*Maheshwar Assembly constituency*) என்பது மத்திய இந்தியாவில் உள்ள மத்தியப் பிரதேச மாநிலத்தின் 230 சட்டமன்றத் தொகுதிகளில் ஒன்றாகும். பாஜக தலைவர் ராஜ்குமார் மேவ் இச்சட்டமன்றத் தொகுதியின் உறுப்பினராக உள்ளார்.  
இது கர்கோன் மாவட்டத்தின் ஒரு பகுதியாகும்.
# மகேசுவர் சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1957 | பல்லபதாஸ் சீதாராம் | இந்திய தேசிய காங்கிரசு |  |
| 1962 |  |  |  |
| 1967 | சீதாராம் சதுரம் | இந்திய தேசிய காங்கிரசு |  |
| 1972 |  |  |  |
| 1977 | நாதுபாய் சவாலே | ஜனதா கட்சி |  |
| 1980 | சீதாராம் சாதோ | இந்திய தேசிய காங்கிரசு |  |
| 1985 | விஜயலக்ஷ்மி சாதோ | இந்திய தேசிய காங்கிரசு |  |
| 1990 | மதன் வர்மா | பாரதிய ஜனதா கட்சி |  |
| 1993 | விஜயலக்ஷ்மி சாதோ | இந்திய தேசிய காங்கிரசு |  |
| 1998 |  |  |  |
| 2003 | பூபேந்திர ஆர்யா | பாரதிய ஜனதா கட்சி |  |
| 2008 | விஜயலக்ஷ்மி சாதோ | இந்திய தேசிய காங்கிரசு |  |
| 2013 | ராஜ்குமார் மெவ் | பாரதிய ஜனதா கட்சி |  |
| 2018 | விஜயலக்ஷ்மி சாதோ | இந்திய தேசிய காங்கிரசு |  |
| 2023 | இராஜ்குமார் மெவ் | பாரதிய ஜனதா கட்சி | } |
# மகேசுவர் சட்டமன்றத் தொகுதி

## மேலும் பார்க்கவும்

- மகேசுவர்
# அப்துல் அகத் வக்கில்

## வாழ்க்கை மற்றும் பின்னணி

அப்துல் அகத் வக்கில் 1934 ஆம் ஆண்டு பிப்ரவரி மாதத்தில் சம்மு காசுமீர் மாநிலத்தின் சோபோரா மாவட்டத்தில் பிறந்தார். தனது கல்விக் காலத்தில் முதுகலை பட்டமும் சட்டத்தில் இளநிலைப் பட்டமும் பெற்றார், ஆரம்பத்தில் சிறீநகரில் உள்ள அமர் சிங் கல்லூரியில் படித்து வந்தார், பின்னர் அலிகார் முசுலிம் பல்கலைக்கழகத்திற்குச் சென்றார், அங்கு இவர் தனது மேற்படிப்பை முடித்தார்.  
அப்துல் அகத் வக்கில் முதலில் 1971 ஆம் ஆண்டில் ஒரு வழக்கறிஞராக இருந்தார், பின்னர் 1976 ஆம் ஆண்டில் *மாவட்ட அபிவிருத்தி சபை* உறுப்பினராக நியமிக்கப்பட்டார்
# அப்துல் அகத் வக்கில்

## சமூக நடவடிக்கைகள்

அப்துல் அகத் வக்கில் பெண்களுக்கான அரசுப் பட்டயக் கல்லூரி, சோபோரில் அறிவியல் மற்றும் இளங்கலை அறிவியல் பட்டப்படிப்பை நிறுவுவதற்குப் பொறுப்பான செயலில் உள்ள சமூகப் பணியாளராகக் கருதப்பட்டார். இவரது அரசியல் காலத்தில், சோபோரில் ஏழைகள், விதவைகள் மற்றும் உடல் ஊனமுற்றோருக்காக பல நலவாழ்வு மையங்களைத் திறந்தார்.
# அப்துல் அகத் வக்கில்

## தனிப்பட்ட வாழ்க்கை

ஆச்சீ அப்துல் ரசாக்கின் மகனான இவர் 1960 ஆம் ஆண்டில் மரியம் இயானை திருமணம் செய்து கொண்டார். தம்பதியருக்கு ஒரு மகன் மற்றும் மூன்று மகள்கள் இருந்தனர்.
# அப்துல் அகத் வக்கில்

## இறப்பு

தனது 79 ஆவது வயதில் கோரிபோராவில் உள்ள எல்டி காலனியில் அப்துல் அகத் வக்கில் உடல்நிலை பாதிக்கப்பட்டார். பின்னர் மருத்துவ சிகிச்சைக்காக செர்-இ-காசுமீர் மருத்துவ அறிவியல் கழகத்தில் அனுமதிக்கப்பட்டார். பின்னர் சுவாச நோயுடன் தொடர்புடைய பல உறுப்பு செயலிழப்பு மற்றும் மார்பு நோயின் காரணமாக தனது கடைசி மூச்சை விட்டார்.
# தையோசுபைரோசு ஆப்போசிட்போலியா

**தையோசுபைரோசு ஆப்போசிட்போலியா** (தாவர வகைப்பாட்டியல்: *Diospyros oppositifolia*) என்பது கருங்காலி குடும்பத்தில் உள்ள ஒரு வகை மரமாகும், இது எபினேசியே குடும்பம் சார்ந்தது . இது இலங்கையை மட்டுமே இயலிடமாகக் கொண்டது .
# தையோசுபைரோசு ஆப்போசிட்போலியா

## பரவல்

இந்த மரம் தென்மேற்கு இலங்கையில் மட்டுமே உள்ளது.
# தையோசுபைரோசு ஆப்போசிட்போலியா

## வாழ்விடமும் சூழலியலும்

மரம் தாழ்நில மழைக்காடு வாழ்விடங்களில் வளரும்.
# தையோசுபைரோசு ஆப்போசிட்போலியா

## அச்சுறுத்தல்கள்

இது ஒரு அழிந்து வரும் இனமாகும் .
# இபின் கோர்தாத்பே

**அபுல்-காசிம் உபைதல்லா இபின் அப்துல்லா இப்னு கோர்தாத்பே** ( *Abu'l-Qasim Ubaydallah ibn Abdallah ibn Khordadbeh*) ( கி.பி.820/825 &ndash; 913), பொதுவாக **இபின் கோர்தாத்பே** ( *Ibn Khurradadhbih* என்றும் உச்சரிக்கப்படுகிறது ), அப்பாசியக் கலீபகத்தில் பாரசீக வம்சாவளியைச் சேர்ந்த உயர் பதவியில் இருந்த அதிகாரியும் மற்றும் புவியியலாளரும் ஆவார். இவர் நிர்வாக புவியியல் பற்றிய ஆரம்பகால அரபு புத்தகத்தின் ஆசிரியரும் ஆவார்.
# இபின் கோர்தாத்பே

## சுயசரிதை

இபின் கோர்தாத்பே அப்துல்லா இபின் கோர்தாத்பேயின் மகன் ஆவார். இவரது தந்தை அப்பாசிய கலீபா அல்-மாமூனின் (ஆட்சி. 813-833), கீழ் தபரிஸ்தானின் வடக்கு ஈரானியப் பகுதியை ஆட்சி செய்தவர் . மேலும், அவர் 816/17 இல் அண்டை பகுதியான தைலத்தை கைப்பற்றினார். அத்துடன் பவந்திட் இசுபாபாத் முதலாம் சாக்ரியாரை தபரிஸ்தானின் மலைப்பகுதிகளில் இருந்து விரட்டியடித்தார். இபின் கோர்தாத்பே கி.பி. 820 அல்லது 825 இல் குராசானின் கிழக்கு மாகாணத்தில் பிறந்தார், ஆனால் பாக்தாத் நகரில் வளர்ந்தார். அங்கு இவர் பாரம்பரியக் கல்வியைப் பெற்றார். மேலும் தனது தந்தையின் நண்பரான பிரபல பாடகர் இசாக் அல்-மவ்சிலியிடம் இசை பயின்றார். இபின் கோர்தாத்பே பெரியவரானபோது மத்திய மாகாணமான சிபாலிலும், இறுதியில் சாமர்ரா மற்றும் பாக்தாத்தில் கலீபகத்தின் அஞ்சல் மற்றும் உளவுத்துறையில் நியமிக்கப்பட்டார்.
# இபின் கோர்தாத்பே

## படைப்புகள்

கோர்தாத்பே , "விளக்க புவியியல்" ( *கிதாப் அல் மசாலிக் வால் மாமாலிக்* ), "இசையைக் கேட்பதற்கான ஆசாரம்", "பாரசீக மரபியல்", சமையல்", "குடிப்பழக்கம்", " நிழலிடா வடிவங்கள்", "வரம்-தோழர்கள்", "உலக வரலாறு", "இசை மற்றும் இசைக்கருவிகள்" போன்ற பல தலைப்புகளில் சுமார் 8-9 புத்தகங்களை எழுதினார். இசை பற்றிய புத்தகத்திற்கு *கிதாப் அல்-லாவ் வ-ல்-மலாஹி* என்ற தலைப்பு இருந்தது. இது இஸ்லாமியத்திற்கு முந்தைய ஈரானின் இசையைப் பற்றியது.  
சுமார் 870 இபின் கோர்தாத்பே *கிதாப் அல் மசாலிக் வால் மாமாலிக்* ( *சாலைகள் மற்றும் ராச்சியங்களின் புத்தகம்* ) என்ற நூலை எழுதினார் (புத்தகத்தின் இரண்டாம் பதிப்பு 885 இல் வெளியிடப்பட்டது). இந்தப் படைப்பில், அப்பாசிக கலீபகத்தின் பல்வேறு மக்கள் மற்றும் மாகாணங்களைப் பற்றி விவரித்துள்ளார். பிரம்மபுத்ரா, அந்தமான் தீவுகள், தீபகற்ப மலேசியா மற்றும் சாவகம் வரையிலான தெற்கு ஆசியக் கடற்கரையின் நிலம், மக்கள் மற்றும் கலாச்சாரம் பற்றிய விளக்கங்கள் உட்பட வரைபடங்களும் புத்தகத்தில் உள்ளன.  
தாங் சீனா, ஒருங்கிணைந்த சில்லா (கொரியா) மற்றும் யப்பான் ஆகிய நாடுகளின் நிலங்களும் இவரது படைப்புகளில் குறிப்பிடப்பட்டுள்ளன. கிழக்கில் வைக்கிங் வர்த்தகத்தை பதிவு செய்த ஆரம்பகால முஸ்லிம் எழுத்தாளர்களில் இவரும் ஒருவர். அந்த காலத்தில் ' *ரஸ்*' எனப்படும் வணிகர்கள் கருங்கடல் மற்றும் காசுப்பியன் கடலில் வர்த்தகம் செய்தனர். பாக்தாத் வரை ஒட்டகங்கள் மூலம் தங்கள் பொருட்களைக் கொண்டு சென்றனர்.
# இபின் கோர்தாத்பே

## வக்வாக் தீவு

இபின் கோர்தாத்பே, சீனக் கடலில் அமைந்துள்ள வக்வாக் தீவைப்பற்றி இரண்டு முறை குறிப்பிடுகிறார்:  
“சீனாவின் கிழக்கே வக்வாக் நிலங்கள் உள்ளன. அவை தங்கத்தால் நிறைந்தவை. மக்கள் தங்கள் நாய்களுக்கான சங்கிலிகளையும் குரங்குகளுக்கு க்ழுத்துப் பட்டைகளையும் இந்த உலோகத்தால் செய்கிறார்கள். அவர்கள் தங்கத்தால் நெய்யப்பட்ட துணிகளை உற்பத்தி செய்கிறார்கள். சிறந்த கருங்காலி மரம் அங்கு காணப்படுகிறது. வக்வாக்கில் இருந்து தங்கம் மற்றும் கருங்காலி ஏற்றுமதி செய்யப்படுகிறது”.
# எட்ச்வொர்தியா கார்த்னெரி

## வாழிடம்

பூட்டானின் இமயமலைப் பகுதிகளை முதன்மை வாழிடமாக கொண்டுள்ளதா இந்த ***எட்ச்வொர்தியா கார்த்னெரி*** வடக்கு பர்மா, சீனா (கிழக்கு சிசாங் மற்றும் வடமேற்கு யுன்னான் மாகாணங்களில்), இந்தியா மற்றும் நேபாளத்திலும் காணப்படுகிறது. பெரும்பாலும் இத்தாவரம் 1,000–2,500 மீ (3,300–8,200 அடி) உயரத்தில் அமைந்துள்ள காடுகளிலும், ஈரமான இடங்களிலும் காணப்படுகிறது.
# எட்ச்வொர்தியா கார்த்னெரி

## பயன்கள்

உலகின் பல பகுதிகளில் அலங்காரமாக வளர்க்கப்படும் இதன் பட்டை இழைகளிலிருந்து உயர்தர காகிதமும் தயாரிக்கப்படுகிறது. இமயமலையில் கையால் காகிதங்களைத் தயாரிக்கப் பயன்படும் பல்வேறு தாவர இனங்களில் இந்த இனமே சிறந்ததாகக் கருதப்படுகிறது.
# குருவித்துறை

**குருவித்துறை** என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டத்தின் சோழவந்தான் பகுதிக்கு அருகிலுள்ள ஒரு புறநகர்ப் பகுதியாகும்.
# குருவித்துறை

## அமைவிடம்

குருவித்துறை பகுதியானது, என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் உயரத்தில் அமையப் பெற்றுள்ளது.
# குருவித்துறை

## சமயம்

குரு பகவான் தன் மகனுக்காக நாராயண பெருமாளிடம் வேண்டிக் கொண்டதால், நாராயணனும் சித்திர ரதம் ஒன்றில் வந்து குரு பகவானுக்கு அருள் புரிந்த தலமாக குருவித்துறை விளங்குகிறது. இங்கு அமைந்துள்ள சித்திர ரத வல்லப பெருமாள் கோயிலில் பெருமாள் அருள்பாலிக்கிறார். இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகிறது.
# ரிச்சர்டு டுவைன்

**ரிச்சர்ட் ட்வைன்** (**Richard Twine**) ஒரு பிரித்தானிய சமூகவியலாளர் ஆவார். இவர்தம் ஆராய்ச்சியானது சுற்றுச்சூழல்சார் சமூகவியல், பாலினம், மனித/விலங்கு, மற்றும் அறிவியல் ஆய்வுகளைப் பற்றியது. சீரிய விலங்குக் கல்வியியல் (critical animal studies) துறையின் "துவக்கப்" பணிக்காக இவர் அறியப்படுகிறார். விலங்குரிமை அறிஞரும் நனிசைவ செயற்பாட்டாளருமான இவர், எட்ஜ் ஹில் பல்கலைக்கழகத்தில் வரலாறு, புவியியல் மற்றும் சமூக அறிவியல் துறையின் துறை வல்லுனராகவும் "தி வீகன் சொசையிட்டி"யின் ஆய்வு ஆலோசனைக் குழுவின் தலைவராகவும் உள்ளார்.  
லான்காஸ்டரில் பணியாற்றி முடித்த பிறகு டுவைன் கிளாஸ்கோ பல்கலைக்கழகத்தில் ஆய்வறிஞராகப் பணிபுரிந்தார்.
# ரிச்சர்டு டுவைன்

## தேர்வுசெய்யப்பட்ட படைப்புகள்

- டுவைன், ரிச்சர்டு (2010). *Animals as Biotechnology: Ethics, Sustainability and Critical Animal Studies*. London: Earthscan.
- டுவைன், ரிச்சர்டு (2012). "Revealing the 'Animal-Industrial Complex' – A Concept & Method for Critical Animal Studies?" *Journal for Critical Animal Studies* 10 (1): 12-39.
- டுவைன், ரிச்சர்டு (2014). "Vegan Killjoys at the Table—Contesting Happiness and Negotiating Relationships with Food Practices". *Societies* 4 (4): 623-39. .
- நிக் டெய்லர் மற்றும் ரிச்சர்டு டுவைன், eds. (2014). *The Rise of Critical Animal Studies: From the Margins to the Centre*. London: Routledge.
- டுவைன், ரிச்சர்டு (2017). "Materially Constituting a Sustainable Food Transition: The Case of Vegan Eating Practice". *Soiology* 52 (1): 166-81. .
- டுவைன், ரிச்சர்டு (2024). *The Climate Crisis and Other Animals*. Sydney: Sydney University Press.
- ஹன்னிகட், க்வென், ரிச்சர்டு டுவைன், கென்னெத் மென்டார், eds. (2024). *Violence and Harm in the Animal Industrial Complex: Human-Animal Entanglements*. Abingdon: Routledge.
# ரிச்சர்டு டுவைன்

## இவற்றையும் காண்க

- விலங்குத் தொழிற்கூட்டு
# ரிச்சர்டு டுவைன்

## வெளியிணைப்புகள்

- டுவைனின் தனிப்பட்ட வலைதளம்
# பாசிர் சாலாக்

**பாசிர் சாலாக்** (ஆங்கிலம்: *Pasir Salak*; மலாய்: *Pasir Salak*; சீனம்: 巴西沙叻; ஜாவி: ڤاسير سالق) என்பது மலேசியா, பேராக் மாநிலம், பேராக் தெங்கா மாவட்டத்தில் (*Perak Tengah District*) அமைந்துள்ள ஒரு கிராமப்பகுதி ஆகும். இந்தக் கிராமப்புற நகரம் ஒரு வரலாற்று வளாகமாகவும் அறியப்படுகிறது.  
இந்த நகரம் பேராக் ஆற்றின் கரையில் அமைந்துள்ள ஒரு முக்கிம் ஆகும். பேராக் ஆற்றின் மறுகரையில் கம்போங் காஜா நகரம் உள்ளது. பாசீர் சாலாக்கின் தென்பகுதியில் செபராங் பேராக் எனும் அரிசிக் களஞ்சியம் உள்ளது.
# பாசிர் சாலாக்

## ஜேம்சு பர்ச்

பேராக், பாசிர் சாலாக் (*Pasir Salak*) எனும் இடத்தில் பிரித்தானிய ஆணையர் ஜேம்ஸ் பர்ச் (*James Wheeler Woodford Birch*); மகாராஜா லேலா (*Maharaja Lela*) என்பவரால் 1875 நவம்பர் மாதம் 2-ஆம் தேதி கொலை செய்யப்பட்டார். ஜேம்ஸ் பர்ச் பேராக் மாநிலத்தின் முதல் பிரித்தானிய முதல்வராக அனுப்பப்பட்டவர். அதன் பின்னர் பேராக் போர் நடந்தது.  
உள்ளூர் மலாய்த் தலைவர்கள் மகாராஜா லேலா மற்றும் செபுண்டம் ஆகியோரின் சதியின் விளைவால் அந்த நிகழ்ச்சி நடந்தது. பின்னர் பிரித்தானிய இராணுவத் தலையீட்டின் மூலம் பிரச்சினை தீர்வு காணப்பட்டது. இந்த நிகழ்வு மலாயா மக்களிடையே பெரும் தாக்கத்தையும் ஏற்படுத்தியது.
# பாசிர் சாலாக்

## குறிப்பிடத்தக்க இடங்கள்

- ஜேம்சு பர்ச் நினைவுச்சின்னம்
- பாசிர் சாலாக் மசூதி
- கூத்தாய் பாரம்பரிய வீடு
- செபுண்டம் நினைவகம்
- டத்தோ மகாராஜா லேலா நினைவிடம்
- ஜேம்ஸ் பர்ச் கொலை நடந்த இடம்
- படகு துறை
- பாசிர் சாலாக் வரலாற்று சுரங்கப்பாதை
- பேராக் மந்திரி பெசார் கலைக்கூடம்
# எஸ். ஏ. ராஜ்கண்ணு

**எஸ். ஏ. ராஜ்கண்ணு** (*S. A. Rajkannu*, 10 மே 1946 - 11 சூலை 2023) என்பவர் ஒரு இந்திய தமிழ்த் திரைப்பட தயாரிப்பாளராவார். இவர் பாரதிராஜா, பாக்யராஜ், ராதிகா, ராஜேஷ் உள்ளிட்ட திரைப்படக் கலைஞர்களை அறிமுகப் படுத்தியவராவார்.
# எஸ். ஏ. ராஜ்கண்ணு

## துவக்க கால வாழ்க்கை

எஸ். ஏ. ராஜ்கண்ணு தமிழ்நாட்டின், பொள்ளாச்சி அருகே உள்ள சேரிப்பாளையம் என்ற ஊரைச் சேர்ந்தவர். இவருடன் ஆறு அண்ணன்களும் ஒரு தங்கையும் பிறந்தனர். எஸ். ஏ. ராஜ்கண்ணு பத்தாம் வகுப்பு வரை படித்தார். பள்ளியில் படிக்கும் போது விளையாட்டுகளில் ஆர்வம் உள்ளவராக மாவட்ட அளவிலான விளையாட்டுப் போட்டிகளில் கலந்துகொண்டுள்ளார். பத்தாம் வகுப்பிற்குப் பிறகு படிப்பில் ஆர்வம் இல்மாததால் வணிகத்தில் ஈடுபடத் தொடங்கினார். முதலில் தேங்காய் வணிகம் செய்த இவர் பின்னர் டூரிங் டாக்கிஸ் திரையரங்கின் உரிமையாளராக ஆனார்.  
திரைப்பட தயாரிப்பாளரான பொள்ளாச்சி ரத்தினம் என்பவரின் இரு தங்கைகளில் ஒரு தங்கையை ராஜ் கண்ணுவின் அண்ணன் சிவசுப்பிரமணியனும், மற்றொரு தங்கையை ராஜ் கண்ணுவும் மணந்தனர். பின்னர் பொள்ளாசி ரத்தினமும் சிவசுப்பிரமணியனும் இணைந்து திரைப்படங்களைத் தயாரிக்கத் தொடங்கினர். அவர்களைப் பார்த்து ராஜ் கண்ணுவுக்கும் திரைப்படங்களைத் தயாரிக்க ஆசை கொண்டார். மைத்துனரிடமும், அண்ணனிடமும் தன் ஆசையை ராஜ்கண்ணு வெளிப்படுத்தியபோது அவர்கள் அவரது ஆசையை ஏற்க மறுத்தனர்.
# எஸ். ஏ. ராஜ்கண்ணு

## திரைப்பட தயாரிப்பாளராதல்

ஒரு சமயம் பொள்ளாச்சி ரத்தினமும், சிவசுப்பிரமணியனும் தயாரித்த தலைப்பிரசவம் என்ற படப்பிடிப்பை வேடிக்கைப் பார்க்க ராஜ் கண்ணு வந்தார். அப்படத்தில் உதவி இயக்குநராக பாரதிராஜா பணியாற்றிவந்தார். சுறுசுறுப்பாக பணியாற்றிவந்த பாரதிராஜா இவரைக் கவர்ந்தார். பாரதிராஜாவை அழைத்து அவரிடம் ஏதாவது கதை உள்ளதா என்று ராஜ் கண்ணு வினவினார். பாரதிராஜா கூறிய மூன்று கதைகளில் *மயிலு* என்ற கதை ராஜ்கண்ணுவுக்குப் பிடித்துப் போனது. ராஜ்கண்ணு தன் மனைவியின் நகைகள், நிலபுலன்களை விற்று *மயிலு* கதையை பதினாறு வயதினிலே என்ற படமாக 4.75 இலட்சம் செலவில் எடுத்தார். படத்தை யாரும் வாங்க முன்வராததால் தானை துணிந்து படத்தை வெளியிட்டார். படம் மிகப் பெரும் வெற்றியை ஈட்டி பலமடங்கு இலாபத்தை ஈட்டியது. அதன் பிறகு 12 படங்களை ராஜ் கண்ணு தயாரித்தார்.
1981 இல் அர்த்தங்கள் ஆயிரம் என்ற படத்தை தயாரித்து இயக்கினார். அது மிகப்பெரிய தோல்விப்படமாக ஆனது. கையில் இருந்த பணம் கரைந்து கடனில் சிக்கினார். அதன் பின்னர் பாக்யராஜ் இவருக்கு எங்க சின்ன ராசா படத்தை இயக்கி நடித்துக் கொடுத்தார். இருந்தும் கடனில் இருந்து முழுமையாக மீள முடியாமல் தவித்தார். ராஜேஷ் மூலமாக ராஜ்கண்ணுவின் நிலையை அறிந்த கமல்ஹாசன் ராஜ்கண்ணுவுக்கு மகாநதி படத்தை நடித்துக் கொடுதார் அதன் பிறகே இவர் கடன்களில் இருந்து விடுபட்டார்.
# எஸ். ஏ. ராஜ்கண்ணு

## இறப்பு

சென்னையின் புறநகரின் சிட்லப்பாக்கத்தில் வசித்துவந்த ராஜ்கண்ணு மூப்பினால் ஏற்பட்ட உடல் நலக் குறைவால் 2023 ஆம் ஆண்டு சூலை மாதம் 11 ஆம் நாள் தன் 77 வயதில் இறந்தார்.
# எஸ். ஏ. ராஜ்கண்ணு

## தயாரித்த சில படங்கள்

- பதினாறு வயதினிலே (1977)
- கிழக்கே போகும் ரயில் (1978)
- கன்னிப்பருவத்திலே (1979)
- மனசு ரெண்டும் புதுசு (1994)
- அர்த்தங்கள் ஆயிரம் (1981)
- வாலிபமே வா வா (1982)
- எங்க சின்ன ராசா (1987)
- மகாநதி (1994)
# கரும்புள்ளியன்

<templatestyles src="Module:Infobox/styles.css"></templatestyles>
**கரும்புள்ளியன்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது முன்னர் **கரும்புளியங்குளம்** என அழைக்கப்பட்டது. இது மாந்தை கிழக்கு பிரதேச செயலாளர் பிரிவில் அமைந்துள்ளது. இது மாங்குளத்துக்கு மேற்கே சுமார் 22 கிலோமீட்டர் தூரத்தில் அமைந்துள்ளது.
# பாண்டியன் குளம்

<templatestyles src="Module:Infobox/styles.css"></templatestyles>
**பாண்டியன் குளம்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது மாந்தை கிழக்கு பிரதேச செயலாளர் பிரிவில் அமைந்துள்ளது. இது மாங்குளத்துக்கு மேற்கே சுமார் 22 கிலோமீட்டர் தூரத்தில் அமைந்துள்ளது.
# பாண்டியன் குளம்

## பாடசாலைகள்

மு/பாண்டியன்குளம் மகா வித்தியாலயம்
# அவிஷேக் கார்த்திக்

**உதய் அவிஷேக் கார்த்திக்** தமிழ் திரைப்படங்களில் பணியாற்றும் ஒரு இந்திய நடிகர் ஆவார். இவர் இயக்குநர் கௌதம் வாசுதேவ் மேனனுடன் நெருங்கிய தொடர்பு கொண்டவர். கார்த்திக் இதற்கு முன்பு பச்சைக்கிளி முத்துச்சரம் (2007) மற்றும் வாரணம் ஆயிரம் (2008) ஆகிய படங்களில் மேனனின் உதவியாளராகப் பணியாற்றியுள்ளார். இயக்குனரின் சோதனையான த்ரில்லர் நடுநிசி நாய்கள் (2011) மூலம் நடிகராக அவர் ஒரு திருப்புமுனையை ஏற்படுத்தினார்.
# அவிஷேக் கார்த்திக்

## தனிப்பட்ட வாழ்க்கை

கார்த்திக், திருப்பதியைச் சேர்ந்த தெலுங்கு தந்தை, மோகன் ரெட்டி மற்றும் சிவகாசியைச் சேர்ந்த தமிழ் தாய், சூர்யகலா யலமஞ்சிலி ஆகியோருக்குப் பிறந்தார். இவர் நடிகை மகேஸ்வரியின் சகோதரர் மற்றும் மூத்த நடிகை ஸ்ரீதேவியின் மருமகன் ஆவார்.
# அவிஷேக் கார்த்திக்

## நடித்த திரைப்படங்கள்

| ஆண்டு | திரைப்படம் | பங்கு |  |
| --- | --- | --- | --- |
| 2007 | *பச்சைக்கிளி முத்துச்சரம்* | பாடகர் |  |
| 2008 | *வாரணம் ஆயிரம் * |  |  |
| 2011 | *நடுநிசி நாய்கள்* | விஜய் |  |
| 2018 | *காத்தாடி* | சக்தி |  |
| 2023 | *டைனோசர்கள்* | மன்னு | } |
# சுதர்சன் வேணு

**சுதர்சன் வேணு** என்பவர் இந்தியத் தொழிலதிபர் ஆவார், இவர் தற்போது டிவிஎஸ் மோட்டார்ஸின் நிருவாக இயக்குநராகப் பணியாற்றுகிறார். அவர் மே 2022-இல் இந்தப் பதவியை ஏற்றுக்கொண்டார். செப்டம்பர் 2023-இல், முன்பு சுந்தரம்-கிளேட்டன் குழுமம் என்று அழைக்கப்பட்ட டிவிஎஸ் ஹோல்டிங்ஸ் லிமிடெட்டின் நிருவாக இயக்குநராகவும் நியமிக்கப்பட்டார். முன்னதாக, அவர் சென்னையில் உள்ள டிவிஎஸ் குழுமத்தில் பல்வேறு நிலைகளில் பணியாற்றியுள்ளார், இது இவருடைய தாத்தா டிவிஎஸ் சுந்தரம் ஐயங்காரால் நிறுவப்பட்டது.  
ஆகஸ்ட் 2023 இல், திருமலை திருப்பதி தேவஸ்தான அறக்கட்டளையின் அறங்காவலர் குழு உறுப்பினராக சுதர்சன் வேணு தேர்ந்தெடுக்கப்பட்டார். உலகப் பொருளாதார மன்றத்தால் 2023 ஆம் ஆண்டின் இளம் உலகத் தலைவர்களாகத் தேர்ந்தெடுக்கப்பட்டுள்ளார்.
# சுதர்சன் வேணு

## ஆரம்பகால வாழ்க்கையும், கல்வியும்

சுதர்சன் வேணு பென்சில்வேனியா பல்கலைக்கழகத்தில் மெக்கானிக்கல் இன்ஜினியரிங் மற்றும் பொருளாதாரத்தில் இளங்கலைப் பட்டங்களைப் பெற்றார். அவர் ஐக்கிய இராச்சியத்தில் உள்ள வார்விக் பல்கலைக்கழகத்தில் சர்வதேச தொழில்நுட்ப மேலாண்மையில் முதுகலைப் படிப்பைத் தொடர்ந்தார்.
# சுதர்சன் வேணு

## தொழில்

டிவிஎஸ் மோட்டார்ஸின் ஹோல்டிங் நிறுவனமான சுந்தரம் கிளேட்டனின் குழுவில் கூடுதல் இயக்குநராக செப்டம்பர் 2011 இல் டிவிஎஸ் மோட்டார்ஸில் தனது வாழ்க்கையைத் தொடங்கினார். பின்னர் அவர் டிசம்பர் 1, 2011 இல் TVS மோட்டார்ஸின் துணைத் தலைவராக ஆனார். பிப்ரவரி 2013 இல், டிவிஎஸ் மோட்டார்ஸின் கூடுதல் இயக்குநராக நியமிக்கப்பட்டார், பின்னர் முழுநேர இயக்குநராக பதவி உயர்வு பெற்றார்.  
2014 இல், சுதர்சன் வேணு டிவிஎஸ் மோட்டார்ஸின் இணை நிர்வாக இயக்குநரானார், மேலும் டிசம்பர் 2017 இல், அவரது பதவிக்காலம் அடுத்த ஐந்து ஆண்டுகளுக்கு நீட்டிக்கப்பட்டது. விசி சர்க்கிள் வெளியிட்ட பட்டியலின்படி, 2017 இல், 40 வயதுக்குட்பட்ட இந்தியாவில் அதிக சம்பளம் வாங்கும் நிர்வாகிகளில் ஒருவராக இருந்தார், அவருக்கு ரூ.10.24 கோடி சம்பளம் வழங்கப்பட்டது.  
ஆப்பிரிக்கா, தென்கிழக்கு ஆசியா, லத்தீன் அமெரிக்கா மற்றும் ஐரோப்பாவில் டிவிஎஸ் மோட்டார்ஸின் சர்வதேச விரிவாக்கத்தில் சுதர்சன் வேணு குறிப்பிடத்தக்க பங்கு வகித்துள்ளார். மே 2022 இல், அவர் டிவிஎஸ் மோட்டார்ஸின் நிர்வாக இயக்குநராக நியமிக்கப்பட்டார். இவர் தொழிலதிபர் வேணு சீனிவாசன் மற்றும் மல்லிகா சீனிவாசன் ஆகியோரின் மகன் ஆவார்.
# சுதர்சன் வேணு

## விருதுகள் மற்றும் அங்கீகாரம்

2012 ஆம் ஆண்டில், இந்தியா டுடே இதழின் 'நாளைய 37 இந்தியர்கள்' பட்டியலில் சுதர்சன் சேர்க்கப்பட்டார், அவர்கள் அனைவரும் 35 வயதுக்குட்பட்டவர்கள் மற்றும் அந்தந்த துறைகளில் மாற்றத்தை ஏற்படுத்தினர். இந்த பட்டியலில் அவர் 20வது இடத்தைப் பிடித்தார்.  
2016 ஆம் ஆண்டில் தி எகனாமிக் டைம்ஸ் மூலம் அவருக்கு கார்ப்பரேட் சிட்டிசன் ஆஃப் தி இயர் விருது வழங்கப்பட்டது. உலகப் பொருளாதார மன்றம் 2023 இல் சுதர்சன் வேணுவை இளம் உலகத் தலைவராகக் கௌரவித்தது.
# தச்சங்குறிச்சி

**தச்சங்குறிச்சி** என்பது இந்தியா தீபகற்பத்தில் தமிழ்நாடு மாநிலத்தின் புதுக்கோட்டை மாவட்டத்திலுள்ள ஒரு புறநகர்ப் பகுதியாகும்.
# தச்சங்குறிச்சி

## அமைவிடம்

கடல் மட்டத்திலிருந்து சுமார் உயரத்தில் என்ற புவியியல் ஆள்கூறுகள் கொண்டு, தச்சங்குறிச்சி பகுதி அமையப் பெற்றுள்ளது.
# தச்சங்குறிச்சி

## ஜல்லிக்கட்டு

ஒவ்வோர் ஆண்டும் தமிழகத்தின் பல்வேறு இடங்களில் பொங்கல் பண்டிகையை முன்னிட்டு ஜல்லிக்கட்டு போட்டிகள் நடைபெறும். 2024ஆம் ஆண்டிற்கான முதல் ஜல்லிக்கட்டு போட்டிகள் சனவரி ஆறாம் தேதி, தச்சங்குறிச்சி பகுதியில் ஆரம்பிக்கப்பட்டன.
# தச்சங்குறிச்சி

## அரசியல்

தச்சங்குறிச்சி பகுதியானது, கந்தர்வக்கோட்டை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருச்சிராப்பள்ளி மக்களவைத் தொகுதி சார்ந்தது.
# தாரானா சட்டமன்றத் தொகுதி

**தாரானா சட்டமன்றத் தொகுதி** (*Tarana Assembly constituency*) என்பது மத்திய இந்திய மாநிலமான மத்தியப் பிரதேசத்தின் 230 சட்டமன்றத் தொகுதிகளில் ஒன்றாகும். தாரானா உஜ்ஜைனி மக்களவைத் தொகுதியின் ஒரு பகுதியாகும்.
# தாரானா சட்டமன்றத் தொகுதி

## சட்டமன்ற உறுப்பினர்கள்

- 1962: எம். சிங், இந்திய தேசிய காங்கிரசு
- 1967: எம். சிங், பாரதீய ஜனசங்கம்
- 1972: லட்சுமிநாராயண் ஜெயின், இந்திய தேசிய காங்கிரசு
- 1977: நகுலால் மாளவியா, ஜனதா கட்சி
- 1980: துர்கா பிரசாத் சூர்யவன்ஷி, இந்திய தேசிய காங்கிரசு (இ)
- 1985: துர்கா பிரசாத் சூர்யவன்சி, இந்திய தேசிய காங்கிரசு
- 1990: கோவிந்த் பர்மர், பாரதிய ஜனதா கட்சி
- 1995: மாதவ் பிரசாத் சாசுத்திரி, பாரதிய ஜனதா கட்சி
- 1998: பாபுலால் மாளவியா, இந்திய தேசிய காங்கிரசு
- 2003: தாராசந்த் கோயல், பாரதிய ஜனதா கட்சி
- 2008: ரோட்மல் ரத்தோர், பாரதிய ஜனதா கட்சி
- 2013: அனில் பிரோஜியா, பாரதிய ஜனதா கட்சி
# தாரானா சட்டமன்றத் தொகுதி

## தேர்தல் முடிவுகள்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 2018 | மகேசு பார்மர் | இந்திய தேசிய காங்கிரசு |  |
| 2023 | மகேசு பார்மர் | இந்திய தேசிய காங்கிரசு | } |
# தாரானா சட்டமன்றத் தொகுதி

## மேலும் பார்க்கவும்

- உஜ்ஜைன்
# மகேந்திர ஆர்தியா

**மகேந்திர ஆர்தியா** (*Mahendra Hardia*) (பிறப்பு ஆகஸ்ட் 22, 1953) மத்தியப் பிரதேசத்தின் இந்தூர் தொகுதி 5 லிருந்து தற்போதைய சட்டமன்ற உறுப்பினர் ஆவார். அவர் இந்தூரின் எண். 5 தொகுதியில் இருந்து மூன்றாவது முறையாக தேர்ந்தெடுக்கப்பட்டார். கர்ப்பிணிப் பெண்களுக்கு சுகாதார வசதிகளை வழங்குவதற்காக மத்தியப் பிரதேச அரசாங்கத்தின் திட்டமான ஜனனி சுரக்சா யோஜனாவைச் செயல்படுத்துவது, முன்னாள் சுகாதார அமைச்சராக இருந்த அவரது குறிப்பிடத்தக்க பணிகளில் அடங்கும்.<sup>&#x5B; *<span title="This claim needs references to reliable sources. (November 2023)">விவரங்கள் தேவை</span>* &#x5D;</sup>
# மகேந்திர ஆர்தியா

## தொடக்க கால வாழ்க்கை மற்றும் கல்வி

ஆர்தியா இந்தூரில் ஒரு தொழிலதிபரான கேவல் சந்த் ஆர்தியாவிற்குப் பிறந்தார். அவர் தனது கல்வியை இந்தூரில் ஹோல்கர் கல்லூரியில் பயின்று இளங்கலை அறிவியல் பட்டப்படிப்பை முடித்தார். பின்னர் அவர் இந்தூர் பல்கலைக்கழகத்தில் (தற்போது தேவி அஹில்யா பல்கலைக்கழகம் என்று அழைக்கப்படுகிறது) தனது முதுகலைப் பட்டத்தை முடித்தார்.
# மகேந்திர ஆர்தியா

## அரசியல் வாழ்க்கை

ஆர்தியா இந்தூர் பல்கலைக்கழகத்தில் இளைஞர் தலைவராக தனது வாழ்க்கையைத் தொடங்கினார். பின்னர் அவர் பாரதிய ஜனதா கட்சியில் சேர்ந்தார் மற்றும் சிவராஜ் அரசாங்கத்தில் சுகாதார அமைச்சராக பதவி உயர்வு பெற்றார்.<sup>&#x5B; *<span title="This claim needs references to reliable sources. (November 2023)">விவரங்கள் தேவை</span>* &#x5D;</sup>
# பேன்னி லோபசு சிமினெசு

.]]
**பேன்னி லோபசு சிமினெசு** (*Fanny López Jiménez*) மெக்சிகன் தொல்பொருள் ஆராய்ச்சியாளர் ஆவார். இவர் டக்சுட்லா குட்டிரெசு, சியாபாசு என்னும் ஊரில் 1970 ஆம் ஆண்டு பிறந்தார். இவர் பாலென்குவில் ஊரில் தனது அகழ்வாராய்ச்சிக்காக அறியப்படுகிறார். இதில் சிவப்பு ராணியின் கல்லறையின் கண்டுபிடிப்பும் அடங்கும்.  
லோபசு சிமினெசு மெக்சிகோ நகரத்தில் உள்ள தேசிய மானுடவியல் மற்றும் வரலாற்றுப் பள்ளியில் தொல்லியல் படித்தார். இவர் தனது முதல் களப்பணியை கமிட்டான் அருகே உள்ள லகார்டெரோ என்னும் இடத்தில் முடித்தார். சிறிது காலத்திற்குப் பிறகு, 1991 ஆம் ஆண்டு, வடக்கு எல் பலாசியோவில் உள்ள பாலென்க்யூவில் அகழ்வாராய்ச்சி நடைமுறைகளை மேற்கொண்டார். சிவப்பு ராணியின் எச்சங்கள் 1994 ஆம் ஆண்டு ஏப்ரல் மாதம் 11 ஆம் தேதியன்று கோயில் 13வது உள் கட்டமைப்பில் கண்டுபிடிக்கப்பட்டன. மேலும் ஆராய்ச்சிக்குப் பிறகு, லோபசு சிமினெசு தான், முன்னர் அறியப்படாத பெண்ணின் அடையாளம் கன் கே ஆன்லியம், "செனோரா 1 டெலரானா" ("லேடி 1 கோப்வெப்") என்று தனது "குயின் எசு லா ரெய்னா ரோசா?" (சிவப்பு ராணி யார்?) என்ற கட்டுரையில் *ஆர்கியோலாசியா மெக்சிகானா* என்ற நூலில்முன்மொழிந்தார். .  
லோபசு சிமினெசு கெக்டர் எசுகோபரை மணந்தார்.
# சுஜால்பூர் சட்டமன்றத் தொகுதி

**சுஜால்பூர் சட்டமன்றத் தொகுதி** (*Shujalpur Assembly constituency*) மத்திய இந்தியாவில் உள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.  
இது சாஜாபூர் மாவட்டத்தின் ஒரு பகுதியாகும்.
# சுஜால்பூர் சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 2018 | இந்தெர் சிங் பார்மார் | பாரதிய ஜனதா கட்சி |
| 2023 | } |  |
# குட் நைட் (2023 திரைப்படம்)

**குட் நைட்** (Good Night) என்பது 2023 ஆம் ஆண்டு தமிழ் மொழியில் வெளியான காதல் மற்றும் நகைச்சுவை திரைப்படம். அறிமுக இயக்குநர் விநாயக் சந்திரசேகர் எழுதி இயக்கி இருக்கிறார். முதன்மை கதாபாத்திரத்தில் நடிகர் மணிகண்டன், மீத்தா ரகுநாத் இயக்குநர் பாலாஜி சக்திவேல் மற்றும் ரமேஷ் ஆகியோர் முக்கிய வேடங்களில் நடித்துள்ளனர். மேலும் பகவதி பெருமாள், ரேய்ச்சல் ரெபேக்கா ஆகியோர் துணை வேடங்களில் நடித்துள்ளார்.  
12 மே 2023 அன்று தமிழகத்தில் வெளியிடப்பட்டது. விமர்சகர்களிடமிருந்து நேர்மறை விமர்சனங்களைப் பெற்று திரையரங்குகளில் 50 நாட்களைக் கடந்து திரையிடப்பட்டது.
# குட் நைட் (2023 திரைப்படம்)

## கதை

மென்பொருள் துறையில் வேலைபார்க்கும் மோகன், தொடர்ந்து ஏற்படும் குறட்டை காரணமாக அவனது வாழ்க்கையில் ஏற்படும் பிரச்சனைகளைச் சுற்றியே கதை அமைக்கப்பட்டு இருக்கிறது.
# குட் நைட் (2023 திரைப்படம்)

## நடிகர்கள்

- மோகனாக மணிகண்டன்
- அனுவாக மீத்தா ரகுநாத்
- ரமேஷ், மகாவின் கணவர் ரமேஷ் திலக்
- அனுவின் வீட்டு உரிமையாளராக பாலாஜி சக்திவேல்
- பகவதி பெருமாள் ஹயக்ரீவன் பாலாஜி, மோகனின் முதலாளி
- மஹாவாக ரைச்சல் ரபேக்கா, மோகனின் மூத்த சகோதரி
- மோகனின் சக ஊழியரான ப்ரீத்தியாக கௌசல்யா நடராஜன்
- மோகனின் அம்மாவாக உமா ராமச்சந்திரன்
- மோகனின் சகாவாக நிகிலா சங்கர்
- மோகனின் சக ஊழியராக ஜெகன் கிருஷ்ணன்
- ஷாலினியாக ப்ரியாலயா, மோகனின் முன்னாள் காதல் ஆர்வலரும் சக ஊழியரும்
- மோகனின் தங்கையாக ராகவியாக ஸ்ரீ ஆர்த்தி
- அனுவின் வீட்டு உரிமையாளரின் மனைவியாக சைவம் கலா
- ஆட்டோ டிரைவராக விநாயக் சந்திரசேகரன் (கேமியோ தோற்றம்)
# குட் நைட் (2023 திரைப்படம்)

## உற்பத்தி

இந்த திரைப்படத்தின் படப்பிடிப்பு முழுவதும் சென்னை மற்றும் அதனைச் சுற்றி உள்ள பகுதிகளில் நடைபெற்றது. நவம்பர் 2022 இல் முழு படப்பிடிப்பும் நிறைவடைந்தது. திரைப்படத்தின் முதல் பார்வையை இயக்குநர் பா. ரஞ்சித் மற்றும் விஜய் சேதுபதி வெளியிட்டனர். படத்தின் முன்னோட்டம் நடிகர் ஜெயம் ரவி அவர்களால் வெளியிடப்பட்டது. திரை அரங்குகளில் 12 மே 2023 அன்று வெளியிடப்பட்டது.
# குட் நைட் (2023 திரைப்படம்)

## இசை

படத்திற்கு இசையமைத்தவர் சீன் ரோல்டன் .  
<div>
அனைத்து பாடல்களும் மோகன் ராஜன் எழுதியவை
**id="253" | ட்ராக் பட்டியல்**  
| 3:39 |
| --- |
</div>
# பார்லேரியா

***பார்லேரியா** (தாவர வகைப்பாட்டியல் : Barleria)* என்ற தாவரப் பேரினம் என்பது முண்மூலிகைக் குடும்பத்தின் 207 பேரினங்களில் ஒன்றாகும்.
# உதயபுரா சட்டமன்றத் தொகுதி

**உதயபுரா சட்டமன்றத் தொகுதி** (*Udaipura Assembly constituency*) மத்திய இந்தியாவில் உள்ள மத்தியப் பிரதேச மாநிலத்தின் 230 சட்டப்பேரவைத் தொகுதிகளில் ஒன்றாகும்.  
இது ராய்சேன் மாவட்டத்தின் ஒரு பகுதியாகும்.
# உதயபுரா சட்டமன்றத் தொகுதி

## சட்டப் பேரவை உறுப்பினர்கள்

| 2018 | தேவேந்திர சிங் படேல்}}  
===2018===  
== மேலும் பார்க்கவும் ==
உதய்புரா |
| --- | --- |
# வில்லியம் தொபியாஸ் ரிங்கல்தௌபே

**வில்லியம் தொபியாஸ் ரிங்கல்தௌபே** (*William Tobias Ringeltaube*, 1770- ?) என்பவர் தென்னிந்தியாவின் முதல் சீர்திருத்தத் திருச்சபை மறைப்பணியாளர் ஆவார். இவர் தன் பெரும்பாலான காலத்தை திருவிதாங்கூரில் கழித்தார். இவர் சைலீசியாவில் உள்ள பிரிசிங்குக்கு அருகில் உள்ள ஷீடெல்விட்ஸ் (தற்கால சிட்லோவிஸ்) விகார் கோட்லீப் ரிங்கெல்டாபின் முதல் குழந்தை ஆவார். இவர் 1770 ஆம் ஆண்டு ஆகத்து 8 ஆம் தேதி பிறந்தார். இவரது இறப்பிற்கான காரணமும் நாளும் சரியாகத் தெரியவில்லை. ஆனால் இவர் ஆப்பிரிக்க பயணத்தின் போது கல்லீரல் செயலிழப்பால் இறந்தார் என்று பரவலாக நம்பப்படுகிறது. சிலர் இவர் ஜகார்த்தாவிற்கு (அப்போது படாவியா என்று அழைக்கப்பட்டது) பயணம் செய்த போது பூர்வீக மக்களால் கொல்லப்பட்டார் என்று நம்புகிறார்கள்.
# வில்லியம் தொபியாஸ் ரிங்கல்தௌபே

## ஆரம்ப கால வாழ்க்கை

இவர் பிறந்து ஐந்து நாட்களுக்குப் பிறகு திருமுழுக்குப் பெற்றார். வில்லியம் தொபியாஸ் ரிங்கல்தௌபே என்று பெயரிடப்பட்டார். ஏழு ஆண்டுகள் ரிங்கல்தௌபே ஊர்ப்புற வீட்டில் அமைதியாக வளர்ந்தார்; அதற்குப் பிறகு, இவரது தந்தை போலந்தில் உள்ள வார்சாவுக்குச் சென்றார், மேலும் ஒன்பது ஆண்டுகள் நகரத்தில் இருந்தார். வீட்டில் தந்தையிடமே கல்வி பயின்ற இவர் மேற்படிப்புக்கு ஹாலே பல்கலைக்கழகத்தில் சேர்ந்தார்.  
இவருக்கு 16 வயதாக இருந்தபோது, இவரது தந்தை சிலேசியாவில் உள்ள ஓல்ஸில் நீதிமன்றப் போதகராகவும் பொது கண்காணிப்பாளராகவும் ஆனார். அங்கு, சிறுவனாக இருக்கும்போது இவர் உடற் பயிற்சிக்களத்தில் கலந்துகொண்டார். என்றாலும் கூச்சத்தால் சக மாணவர்களுடனான பழக்கத்தைத் தவிர்த்தார். இவர் தனது 18 வயதில் நடைப்பயணத்திற்குச் சென்றார், அதில் இவர் பல நண்பர்களைப் பெற்றார். இந்த நேரத்தில், இவர் ஒரு கிறிஸ்தவ மறைப்பணியாளராக முடிவு செய்தார். 1803 ஆம் ஆண்டில் லண்டன் மறைப்பணி சங்கத்தால் (எல்எம்எஸ்) இந்தியாவுக்கான தங்கள் மறைபணியில் இணைய இவர் அழைக்கப்படுவதற்கு முன்பு கல்கத்தாவிலும் இங்கிலாந்திலும் சில காலத்தை செலவிட்டுள்ளார்.
# வில்லியம் தொபியாஸ் ரிங்கல்தௌபே

## ரிங்கல்தௌபேயின் தோற்றம்

ரிங்கல்தௌபே மிகவும் கவர்ச்சிகரமான தோற்றத்தில் காணப்பட்டார். வசீகரமான முகபாவனையோடு, 5 அடி 9 அங்குலம் உயரத்தில், பொன்னிற முடியுடன். நீல நிறக் கண்களைக் கொண்டவராக, கூரிய பார்வை உடையவராக இருந்தார்.
# வில்லியம் தொபியாஸ் ரிங்கல்தௌபே

## மறைபணி

ரிங்கல்தௌபே 1804 ஆம் ஆண்டு ஐரோபாவில் இருந்து தரங்கம்பாடிக்கு வந்து தமிழைக் கற்று இறைப்பணி ஆற்றிக் கொண்டிருந்தார். இந்நிலையில் தென் திருவாங்கூரின் மயிலாடியின் முதல் சீர்த்திருத்த திருச்சபை கிறிஸ்தவரான மகராசன் வேதமாணிக்கம், அருட் திரு. கோலாப் என்பவரிடம் ஞானஸ்நானம் பெற்றவர். அவர் ரிங்கல்தௌபேயை வந்து தரங்கம்பாடியில் சந்தித்து மைலாடிக்கு வந்து இறைப் பணியாற்ற வேண்டும் என்று அழைப்பு விடுத்தார்.  
மகராசன் வேதமாணிக்கத்தின் அழைப்பை ஏற்று 1806, ஏப்ரல் 25, 1806 வெள்ளிக்கிழமையன்று மாலை 6 மணிக்கு, போதகர் ரிங்கல் தௌபே மைலாடிக்கு வந்தார். தென் திருவிதாங்கூருக்கு வந்த ரிங்கல்தௌபே சாதியினால் ஒடுக்கப்பட்ட மக்களின் அவலநிலையைக் கண்டு நெகிழ்ந்தார். இவர் அவர்களிடையே பணியாற்றினார். அடுத்துவந்த 27ஆம் தேதி ஞாயிற்றுக்கிழமை வேதமாணிக்கம் தேசிகர் வீட்டில் இவர் (ரிங்கல்தௌபே) வழிபாடு நடத்தினார். மைலாடியில் தேவாலயம் கட்டும் ரிங்கல்தௌபேயின் திட்டத்தை திவான் வேலுத்தம்பி எதிர்த்தார். ஆனால் கர்னல் மெக்காலே உதவினார். மார்ச் 1807 இல், மைலாடியில் 40 பேர் திருமுழுக்குப் பெற்றனர். வேலுத்தம்பியின் கிளர்ச்சியால் மைலாடி கிறிஸ்தவர்களுக்குப் பல பிரச்சனைகள் வர ஆரம்பித்தன. கலவரத்தின் போது வேதமாணிகம் தேசிகர் மருந்துவாழ் மலையிலும் பர்வத மலையிலும் பதுங்கி இருந்தார். சில நாட்கள் ரிங்கல்தௌபே பாளையங்கோட்டையில் பணியாற்றினார். கலவரம் முடிந்த பிறகு தேவாலயம் கட்ட அனுமதி பெற அலைந்தார்.  
ரிங்கல் தௌபே 1809 மேயில்ல் மயிலடியில் தேவாலயத்திற்கு அடித்தளம் அமைத்தார். நான்கு மாதங்களில் தேவாலயத்தின் கட்டுமானப் பணிகள் நிறைவடைந்தன. செப்டம்பர் 1809 இல், தென் திருவிதாங்கூரின் முதல் சீர்திருத்தச் சபையின் தேவாலயத்தை ரிங்கல்தௌபே அர்ப்பணித்தார்.
கன்னியாகுமரி மாவட்டத்தில் இவர் பல தேவாலயங்களைத் திறந்து வைத்தார். மயிலாடி, தெற்கு தாமரைக்குளம், புத்தளம், கோயில்விளை (ஜேம்ஸ் நகரம்), சீயோன்புரம், பேரின்பபுரம், அனந்தநாடார்குடி ஆகிய தேவாலயங்கள் இவருடைய ஊழியத்தின் பலனாகும். நாகர்கோவிலில் இருந்து திங்கள் சந்தைக்கு செல்லும் வழியில் 10 கிலோமீட்டர் (6.2 மைல்) தொலைவில் உள்ள பேரின்பாபுரம் தேவாலயம் இதில் ஒன்று. இந்த அனைத்து தேவாலயங்களும் 200 ஆண்டுகளுக்கும் மேலான வரலாற்றைக் கொண்டுள்ளன. தாமரைக்குளம் தேவாலயம் கன்னியாகுமரியில் இருந்து 5 கி.மீ. தொலைவிலும், அனந்தநாடார்குடி தேவாலயம் நாகர்கோவிலில் இருந்து 7 கி.மீ. தொலைவிலும், மைலாடி தேவாலயம் நாகர்கோவில் மற்றும் கன்னியாகுமரியில் இருந்து 10 கி.மீ. தொலைவிலும் உள்ளன. இவருடைய மறைபணியின் சிறப்பை அவர் உருவாக்கிய பள்ளிகள், அனாதை இல்லங்கள் போன்றவை அவரது நற்செய்தியை அறிவித்து வருகின்றன.
# வில்லியம் தொபியாஸ் ரிங்கல்தௌபே

## மயிலாடி மக்களுக்கான பணிகள்

மயிலாடி தேவாலயத்தின் தென்புறத்தில் ஒரு கிணறு இருந்தது. மேலும் மயிலாடி மக்களின் நலக் கருதி தேவாலயத்தில் இருந்து சிறிது தூரத்தில் குளம் வெட்டி தண்ணீர் பிரச்சனையை தீர்த்தார். குளத்தின் அருகே உள்ள நிலத்தில் வயல்களை மேம்படுத்தினார். இவர் ஏழைகளுக்கு ஆடைகளையும், நோயாளிகளுக்கு இலவச மருந்துகளையும் வழங்கினார். இவர் தனது சொந்த பணத்தெ செலவிட்டு பல அடிமைகளுக்கு விடுதலைப் பெற்றுத் தந்தார். ஒவ்வொரு கிறிஸ்துமசின் போதும் மைலாடியில் உள்ள அனைத்து தேவாலய உறுப்பினர்களுக்கும் விருந்து அளித்தார். மக்கள் மீது கடுமையாக விதிக்கப்பட்ட பல வரிகளை நிறுத்த உதவினார்.
# வில்லியம் தொபியாஸ் ரிங்கல்தௌபே

## ரிங்கல்தௌபே அனுபவித்த துன்பங்கள்

மக்களின் அறியாமை இருளைப் போக்கும் பணியில் ஈடுபட்ட ரிங்கல்தௌபே பல துன்பங்களை அனுபவித்தார். மைலாடியில் தேவாலயம் கட்ட அனுமதி கேட்டு மூன்று ஆண்டுகள் போராடினார் . உடல் உபாதைகளால் மிகவும் அவதிப்பட்டார். அவ்வப்போது ஏற்படும் நோய்களால் உடலில் வலிமை இழந்து காணப்பட்டார். சிறந்த சத்தான உணவு, நல்ல அடிப்படை வசதிகள் இல்லாத எளிய வீட்டில் வாழ்வது, நல்ல ஆடை இல்லாமல், தலையில் ஒரு எளிய வைக்கோல் தொப்பியுடன் நடந்து சென்று நற்செய்தியைப் பரப்பினார்.